b'\n_START_ARTICLE_\nJosip Dubrovi\xc4\x87\n_START_SECTION_\n\xc5\xbdivljenjepis\n_START_PARAGRAPH_\nOsnovno \xc5\xa1olo in elektrostrojno tehni\xc5\xa1ko srednjo \xc5\xa1olo je kon\xc4\x8dal v Osijeku. Bil je zaposlen kot klju\xc4\x8davni\xc4\x8dar, prodajalec in grafi\xc4\x8dni delavec. Danes se poklicno ukvarja z ugankarstvom, kot urednik zagreb\xc5\xa1kega ugankarskega \xc4\x8dasopisa Kviskoteka, hkrati pa sodeluje v drugih ugankarskih \xc4\x8dasopisih, ki jih izdaja Robert Pauleti\xc4\x87. Je velik zaljubljenec v \xc5\xa1port, najve\xc4\x8d v nogomet in je \xc4\x8dlan navija\xc5\xa1ke skupine Kohorta, podpornikov NK Osijek. \xc5\xa0portno je aktiven, kot eden izmed igralcev in ustanoviteljev Badmintonskega kluba \xc2\xbbOsijek\xc2\xab\xc2\xa0(leta 1992). Je med ustanovnimi \xc4\x8dlani osije\xc5\xa1kega ugankarskega kluba \xc2\xbbZAKOS\xc2\xab\xc2\xa0leta 2012, kjer opravlja dol\xc5\xbenost predsednika kluba._NEWLINE_Je poro\xc4\x8den in ima sina Frana.\n_START_SECTION_\nUgankarska dejavnost\n_START_PARAGRAPH_\nZ ugankarstvom se ukvarja od leta 1987, najprej kot re\xc5\xa1evalec in pozneje, kot sestavljalec ugank, prvenstveno kri\xc5\xbeank. Prvo uganko, kri\xc5\xbeanko je objavil v Mini\xc4\x8dvoru leta 1989, ki je izhajal v Bjelovaru v okviru Ugankarskega zdru\xc5\xbeenja \xc4\x8cvor. Do danes je objavil ve\xc4\x8d kot 3000 ugank, prvenstveno kri\xc5\xbeank in osmerosmerk. Objavlja prete\xc5\xbeno v hrva\xc5\xa1kih ugankarskih \xc4\x8dasopisih Feniks, Kviz kri\xc5\xbealjka, Kviskoteka, 50 skandi, 101 skandi, Kvizorama, Osmosmjerka, Skandi \xc4\x8cvor, Skandi Feniks, Zagonetka (Zvornik). Ob\xc4\x8dasno objavlja tudi v neugankarskih \xc4\x8dasopisih in revijah, kot so Glas Slavonije, Multimedia info, Oglasnik (Osijek), Osje\xc4\x8dki dom, Slavonska burza, Slobodna Dalmacija._NEWLINE_Deloval je tudi kot glavni in odgovorni urednik, hkrati pa kot eden najpomembnej\xc5\xa1ih sodelavcev ugankarskega \xc4\x8dasopisa \xc2\xbbSlova do krova\xc2\xab\xc2\xa0(\xc4\x8crke do strehe) v letu 2002, kjer je uredil 8 \xc5\xa1tevilk. Pozneje je urednikoval tudi revijo \xc2\xbbTalijanske\xc2\xab\xc2\xa0(Italijanske kri\xc5\xbeanke). Je reden udele\xc5\xbeencev ugankarskih sre\xc4\x8danj, predvsem SOZAH (Sre\xc4\x8danje ugankarjev in re\xc5\xa1evalcev Hrva\xc5\xa1ke), kjer je bil kot predsednik ZAKOSa leta 2012 glavni organizator sre\xc4\x8danja v Osijeku. Je reden udele\xc5\xbeenec ugankarskih sre\xc4\x8danj Enigmatski vlak, Enigmatska kolonija v Somborju, Una v Biha\xc4\x87u, Susreti enigmata Srbije (Sre\xc4\x8danja ugankarjev Srbije) in se udele\xc5\xbeuje raznih ugankarskih tekmovanj. Je udele\xc5\xbeenec televizijskega kviza \xc2\xbbNajslabija karika\xc2\xab\xc2\xa0(Naj\xc5\xa1ibkej\xc5\xa1i \xc4\x8dlen)._NEWLINE_Svoja dela podpisuje s psevdonimi \xc4\x86os, Dujo, Fran, Kohorta\xc5\xa1, Luka.'